Upravni odbor Laškega akademskega kluba je na svoji redni seji, ki se je odvijala v petek, 15. oktobra 2021, od 20.30 ure dalje, preko videokonference v skladu s Statutom LAK-a sklical **2. redno sejo občnega zbora društva** in v skladu z Volilnim pravilnikom za volitve svetnikov Sveta ŠOLS za **volitve svetnika v Svet ŠOLS** ter v skladu z Volilnim pravilnikom za volitve svetnikov Sveta Zveze ŠKIS za **volitve svetnika v Svet Zveze ŠKIS.**

Sklep upravnega odbora se glasi:

***»Laški akademski klub sklicuje 2. redno sejo občnega zbora v petek, 12. novembra 2021, ob 20. uri. Seja bo potekala v prostorih LAK-a, Trubarjeva ulica 3, 3270 Laško.«***

Kandidate za organe društva predlaga upravni odbor ali pa se kandidati javijo sami, tako da pošljejo prijavo za kandidaturo na naslov društva najkasneje 14 dni pred sejo. Upravni odbor nato oceni in potrdi ali zavrže njihovo kandidaturo.

Kandidat za svetnika Svet ŠOLS ter Sveta Zveze ŠKIS vloži kandidaturo tako, da jo pošlje na sedež posamezne ŠOLS najkasneje 14 dni pred dnem volitev (priporočeno po pošti in s pripisom »za volilno komisijo«). Kandidatura mora vsebovati:

- ime in priimek,

- datum in kraj rojstva,

- naslov stalnega prebivališča,

- telefonsko številko,

- letnik in smer študija,

- potrdilo o statusu študenta v tekočem študijskem letu,

- navedbo članske številke,

- podpisano izjavo kandidata, da ni član izvršilnega organa politične stranke ali njenega podmladka,

- lastnoročni podpis kandidata.

Dnevni red redne seje občnega zbora LAK-a:

1. Sprejem dnevnega reda,

2. potrditev delovnega predsedstva

3. poročilo nadzornega odbora,

4. poročilo disciplinske komisije,

5. potrditev volilne komisije,

6. volitve organov LAK-a,

7. volitve svetnika v Svet ŠOLS,

8. volitve svetnika v Svet Zveze ŠKIS,

9. potrditev predsednika dijaške sekcije,

10. razno.

V skladu s Statutom Laškega akademskega kluba in v skladu z akti Zveze ŠKIS, Sveta ŠOLS in ŠOS imajo volilno pravico na redni seji občnega zbora LAK-a vsi redni člani društva.

Vse druge informacije v zvezi z volitvami v organe LAK-a lahko kandidati dobijo na e-mail naslovu drustvo.lak@gmail.com ali na telefonski številki 070 877 973.

Barbara Lapornik,

Predsednica Laškega akademskega kluba